**ΠΡΟΓΡΑΜΜΑΤΙΚΗ ΣΥΜΒΑΣΗ**

Του άρθρου 100 του Ν. 3852/2010

Μεταξύ

**Ν.Π.Δ.Δ. με την επωνυμία Οργανισμός Παιδικής Αγωγής και άθλησης «Γιάννης Γάλλος»,**

και

**«Δήμου Καλλιθέας»**

**ΓΙΑ ΤΗΝ ΕΚΤΕΛΕΣΗ ΤΟΥ ΕΡΓΟΥ :**

**«Επέκταση - αναβάθμιση υποδομών στις οποίες παρέχονται κοινωνικές υπηρεσίες του Δήμου Καλλιθέας»**

Στην Καλλιθέα, σήμερα την ……………………………μεταξύ των παρακάτω συμβαλλομένων :

1. **Του Νομικού Προσώπου Δημοσίου Δικαίου με την επωνυμία Οργανισμός Παιδικής Αγωγής και Άθλησης «Γιάννης Γάλλος» που εδρεύει στην Καλλιθέα (με ΑΦΜ : 997621823) και εκπροσωπείται νόμιμα από τον Πρόεδρο του κ. Εμμανουήλ Κωστάκη** και ο οποίος θα αποκαλείται στο εξής χάριν συντομίας ως «**Κύριος του Έργου και Φορέας Λειτουργίας».**
2. Του **Δήμου Καλλιθέας, που εδρεύει στην Καλλιθέα επί της οδού Ματζαγριωτάκη αριθ. 76 (με ΑΦΜ: 090001251) και εκπροσωπείται νόμιμα από τον Δήμαρχο κ. Δημήτριο Κάρναβο και ο οποίος θα αποκαλείται εφεξής στην παρούσα χάριν συντομίας «Φορέας Υλοποίησης».**

Έχοντας υπόψη την κείμενη Εθνική και Κοινοτική Νομοθεσία και ειδικότερα τις παρακάτω διατάξεις όπως αυτές ισχύουν κάθε φορά:

1. Το Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87 Α/7-6-2010) και ειδικότερα το άρθρο 100 αυτού.
2. Το Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ΕΕ και 2014/25/ΕΕ»
 (ΦΕΚ Α΄ 147).
3. Την απόφαση υπ’ αριθ. 397/2018 του Δημοτικού Συμβουλίου του Δήμου Καλλιθέας για την υποβολή της σχετικής πρότασης.
4. Την Απόφαση υπ’ αριθ. 80/2020 του Δημοτικού Συμβουλίου του Δήμου Καλλιθέας για την έγκριση των όρων της παρούσης και την εξουσιοδότηση του Δημάρχου κ. Δημήτρη Κάρναβου για την υπογραφή της.
5. Την απόφαση υπ’ αριθμ. 58/2020 (ΑΔΑ:ΩΑ320ΛΨΦ-5ΕΠ) του Διοικητικού Συμβουλίου του ΝΠΔΔ **Οργανισμός Παιδικής Αγωγής και Άθλησης «Γιάννης Γάλλος»** για την έγκριση των όρων της παρούσης και την εξουσιοδότηση του Προέδρου κ. Εμμανουήλ Κωστάκη για την υπογραφή της.
6. Την υπ’ αριθμ. 1162/23-11-2020 Απόφαση ένταξης της πράξης.
7. Το άρθρο 50 του Ν. 4314/2014(ΦΕΚ 265/Α/23.12.2014) σχετικά με τη Διοικητική και Επιχειρησιακή ικανότητα Δικαιούχων.
8. Την με αριθ. Πρωτ.55944/ΕΥΘΥ 421/24.05.2018 (ΦΕΚ 2080/Β/07.06.2018) Υπουργική Απόφαση για την τροποποίηση της 110427/ΕΥΘΥ 1020/10.10.2016 (ΦΕΚ Β’ 3521) υπουργικής απόφασης «Εθνικοί κανόνες επιλεξιμότητας δαπανών για τα προγράμματα του ΕΣΠΑ 2014 – 2020 - Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς – Διαδικασία ενστάσεων επί των αποτελεσμάτων αξιολόγησης πράξεων.»
9. Την τροποποίηση της με αρ. 532/2018 Απόφασης του ΔΣ Καλλιθέας με θέμα «Έγκριση του σχεδίου Προγραμματικής Σύμβασης με το ΝΠΔΔ υπό την επωνυμία Οργανισμός Παιδικής Αγωγής και Άθλησης «Γιάννης Γάλλος», για την υποβολή πρότασης στο ΠΕΠ «Αττική» 2014-2020, με τίτλο «Ανάπτυξη-Αναβάθμιση Στοχευμένων Κοινωνικών Υποδομών και Δομών Υγείας», ορισμός εκπροσώπου του Δήμου και γραμματέα, με τους αναπληρωτές τους , στην Κοινή Επιτροπή Παρακολούθησης της σύμβασης αυτής και εξουσιοδότηση του Δημάρχου όπως υπογράψει τη σύμβαση αυτή», με την με αρ. …….. Απόφαση Δημοτικού Συμβουλίου ως προς το α’ σκέλος ήτοι την έγκριση τροποποιημένου σχεδίου Προγραμματικής Σύμβασης μεταξύ των άνωθεν αναφερόμενων μερών και ακόλουθη εξουσιοδότηση του Δημάρχου προς υπογραφή της, για διαχειριστικούς λόγους που αφορούν την υλοποίηση της Πράξης με κωδικό ΟΠΣ 5030054 στο Επιχειρησιακό Πρόγραμμα «Αττική 2014-2020» στο πλαίσιο του άξονα προτεραιότητας 10-Ανάπτυξη –Αναβάθμιση Στοχευμένων Κοινωνικών Υποδομών και Υποδομών Υγείας και τίτλο ««Επέκταση-Αναβάθμιση Υποδομών στις οποίες παρέχονται Κ.Υ. του Δήμου Καλλιθέας»

**Συμφωνούνται και γίνονται αμοιβαίως αποδεκτά τα ακόλουθα :**

**ΠΡΟΟΙΜΙΟ**

**Ο Κύριος του Έργου, στο πλαίσιο του Περιφερειακού Επιχειρησιακού Προγράμματος «ΑΤΤΙΚΗ 2014 – 2020»προγραμματίζει την υλοποίηση της πράξης έργου με τίτλο «Επέκταση – αναβάθμιση υποδομών στις οποίες παρέχονται κοινωνικές υπηρεσίες του Δήμου Καλλιθέας» στο πλαίσιο της πρόσκλησης της Περιφέρειας Αττικής με κωδικό ΑΤΤ068. ΑΔΑ: 6ΩΖ07Λ7-ΑΟΛ και αριθμ.πρωτ. 619/27-02-2018, όπως τροποποιήθηκε με τον ΑΔΑ : Ω3ΔΘ7Λ7-087 και αριθμ. Πρωτ. 1600/30-05-2018.**

**Η δράση αφορά σε μια σειρά παρεμβάσεων επέκτασης – αναβάθμισης υποδομών , στις οποίες παρέχονται κοινωνικές υπηρεσίες καθώς και υπηρεσίες πρόνοιας στην Περιφέρεια Αττικής. Η χρηματοδότηση της δράσης στοχεύει στη βελτίωση της ποιότητας των παρεχόμενων υπηρεσιών κοινωνικής ένταξης και πρόνοιας, στην Περιφέρεια Αττικής.**

**Απώτερο στόχο αποτελεί η ενίσχυση και ενδυνάμωση των υπηρεσιών και υποδομών κοινωνικής φροντίδας, με έμφαση στις ευάλωτες και ειδικές ομάδες του πληθυσμού, μέσω της δυνατότητας χρηματοδότησης των ενδεικτικών κατηγοριών δράσεων της.**

**Σύμφωνα με την ανωτέρω πρόσκληση της Περιφέρειας Αττικής, κάθε Δήμος θα υποβάλλει μόνο μια πρόταση για το σύνολο των δομών που θέλει να αναβαθμίσει, επιλέγοντας παρεμβάσεις από τις κατηγορίες δράσεων της πρόσκλησης και στους φορείς που εμπίπτουν στις κατηγορίες Δυνητικών Δικαιούχων, είναι και τα Νομικά Πρόσωπα καθώς και οι επιχειρήσεις των Δήμων.**

**Δεδομένου ότι:**

* Ο Κύριος του Έργου και Φορέας Λειτουργίας, δεν καλύπτει τις απαιτήσεις για την εκτίμηση της Διοικητικής και Επιχειρησιακής ικανότητας ως δικαιούχου του προς υλοποίηση Έργου, σύμφωνα με τις προβλεπόμενες ρυθμίσεις της προγραμματικής περιόδου 2014-2020,
* Ο δε Φορέας Υλοποίησης διαθέτει τις αναγκαίες προϋποθέσεις( (τεχνικές και οικονομικές υπηρεσίες, αποφαινόμενα όργανα, αναγκαία στελέχωση κλπ) για την υλοποίηση του εν λόγω έργου.
* Τα συμβαλλόμενα μέρη προβαίνουν, κατά τα προβλεπόμενα στο άρθρο 100 του Ν. 3852/2010, όπως τροποποιήθηκε καιισχύει, στη σύναψη της παρούσαςΠρογραμματικής Σύμβασης, με την οποία προσδιορίζουν το γενικό πλαίσιο και τους ειδικούς όρους για την εκτέλεση του αντικειμένου της.

**ΑΡΘΡΟ 1**

**ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

**Αντικείμενο της παρούσας Προγραμματικής Σύμβασης αποτελεί η άσκηση της αρμοδιότητας υλοποίησης της Πράξης «Επέκταση – αναβάθμιση υποδομών στις οποίες παρέχονται κοινωνικές υπηρεσίες του Δήμου Καλλιθέας (¨το Έργο΄΄) στο πλαίσιο της πρόσκλησης της Περιφέρειας Αττικής με κωδικό ΑΤΤ068, ΑΔΑ: 6ΩΖ07Λ7-ΑΟΛ και αριθμ. Πρωτ. 619/27-02-2018, όπως τροποποιήθηκε με τον ΑΔΑ:Ω3ΔΘ7Λ7-087 και αριθμ. Πρωτ. 1600/30-05-2018…….., για λογαριασμό του Κυρίου του Έργου από το Φορέα Υλοποίησης.**

**Συγκεκριμένα το έργο, στο σύνολο του αφορά την προμήθεια ειδών από τις κάτωθι κατηγορίες δράσεων :**

* Ηλεκτρονικός εξοπλισμός
* Έπιπλα
* Εξοπλισμός εστίασης ( φούρνος, πάγκοι εργασίας κα)
* Εξοπλισμός αποθήκευσης (καταψύκτης, ψυγεία κα)
* Λοιπά ειδικά όργανα (σύστηνα πυρασφάλειας, κλιματιστικά, κα)
* Ηλεκτρολογικό Υλικό
* Ιματισμός
* Παιχνίδια εξωτερικού χώρου
* Παιχνίδια εσωτερικού χώρου – γωνίες απασχόλησης

Ειδικότερα στο πλαίσιο υλοποίησης του Έργου και για τους σκοπούς της παρούσας σύμβασης, **ο Φορέας Υλοποίησης** αναλαμβάνει την άσκηση για λογαριασμό του Κυρίου του Έργου της αρμοδιότητας να λειτουργήσει ως Δικαιούχος του Έργου έναντι της Ειδικής Υπηρεσίας Διαχείρισής Ε.Π. Περιφέρειας Αττικής (Ε.Υ.Δ.Ε.Π. Περιφέρεια Αττικής) και να εκτελέσει τις παρακάτω ενέργειες (ενδεικτικά) :

1. Οργάνωση και σχεδιασμό υλοποίησης
2. Σύνταξη ή/ και Επικαιροποίηση Διακηρύξεων.
3. Διενέργεια διαδικασιών ανάθεσης και επιλογής αναδόχου σύμφωνα με τη νομοθεσία Δημοσίων Συμβάσεων.
4. Υπογραφή των σχετικών συμβάσεων με αναδόχους.
5. Διαχείριση και παρακολούθηση της υλοποίησης του έργου.
6. Παρακολούθηση χρηματοροών και διενέργεια πληρωμών προς τον ανάδοχο/αναδόχους.
7. Παραλαβή του Έργου στο σύνολό του.
8. Παράδοση του Έργου στον Κύριο του Έργου, με πλήρη οικονομική τεκμηρίωση.

**ΑΡΘΡΟ 2**

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ**

**Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα :**

* 1. **Ο Κύριος του Έργου και Φορέας Λειτουργίας αναλαμβάνει :**
* Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραιτήτων στοιχείων και πληροφοριών.
* Να θέσει στη διάθεση του Φορέα Υλοποίησης τυχόν διαθέσιμο προσωπικό του, το οποίο δύναται να υποστηρίξει την επίβλεψη ή την παραλαβή του Έργου.
* Να παρέχει στο Φορέα υλοποίησης τις αναγκαίες πληροφορίες και μελέτες που έχει στη διάθεση του και να συνεργάζεται μαζί του για την κατάρτιση του Τεχνικού Δελτίου Πράξης και όπου αλλού απαιτείται.
* Να ορίσει τον εκπρόσωπο του στην κοινή Επιτροπή Παρακολούθησης της Σύμβασης καθώς και τον αναπληρωτή του σύμφωνα με το άρθρο 5 της παρούσας.
* Να διασφαλίσει τη διαθεσιμότητα των στελεχών του, που γνωρίζουν σε βάθος τις δομές και τις λειτουργικές διαδικασίες και να διαθέσει στο Φορέα Υλοποίησης προσωπικό για την υλοποίηση του Έργου, κατά τα προβλεπόμενα στο άρθρο 10 της παρούσας.
* Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου.
* Να διασφαλίσει τη λειτουργία του Έργου μετά την ολοκλήρωση του, είτε αναλαμβάνοντας ο ίδιος τη λειτουργία του, είτε αναθέτοντας αυτή σε τρίτο φορέα.
* Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου.
* Να ενημερώνει την Επιτροπή Παρακολούθησης σε ότι αυτή ζητήσει.
	1. **Ο Φορέας Υλοποίησης αναλαμβάνει :**
* Να ενεργεί ως Δικαιούχος για την υλοποίηση του Έργου, όπως αυτό περιγράφεται στο συνημμένο **ΠΑΡΑΡΤΗΜΑ Ι,** το οποίο αποτελεί αναπόσπαστο μέρος της παρούσας σύμβασης.
* Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλιστεί η αρτιότητα υλοποίησης του Έργου.
* Να κοινοποιεί ανελλιπώς στον Κύριο του Έργου & Φορέα Λειτουργίας τις αναφορές προόδου για την εξέλιξη του οικονομικού αντικειμένου του Έργου, τις οποίες αποστέλλει στην Ειδική Υπηρεσία Διαχείρισης Ε.Π. Περιφέρειας Αττικής (Ε.Υ.Δ.Ε.Π. Περιφέρειας Αττικής).
* Να πραγματοποιεί την κατανομή , να ορίσει υπεύθυνο λογαριασμού και υπεύθυνο εκκαθάρισης, να λαμβάνει τα παραστατικά και να διενεργεί τις πληρωμές προς τον ανάδοχο/αναδόχους.
* Να ορίσει στελέχη τα οποία θα προβούν στην παραλαβή του Έργου.
* Να μεριμνά για την ενημέρωση του κοινού και την προβολή του Έργου, σε συνεργασία με τον Κύριο του Έργου.
* Να ενημερώνει ανελλιπώς τον Κύριο του Έργου για κάθε στάδιο εξέλιξης του έργου κοινοποιώντας του όλη τη σχετική αλληλογραφία.
* Να τηρεί φάκελο του Έργου σε τουλάχιστον δύο (2) αντίγραφα, το ένα (1) αντίγραφο εκ των οποίων θα παραδίδεται στον κύριο του έργου.

**ΑΡΘΡΟ 3**

**ΠΟΣΑ ΚΑΙ ΠΟΡΟΙ – ΧΡΗΜΑΤΟΔΟΤΗΣΗ**

 **Ο συνολικός προϋπολογισμός για την εκτέλεση του Έργου της προγραμματικής σύμβασης ανέρχεται, σύμφωνα με τις μελέτες προμηθειών των ειδών, στο ποσό των ογδόντα μία χιλιάδων και είκοσι τεσσάρων ευρώ και εξήντα λεπτών )81.024,60) ευρώ συμπεριλαμβανομένου ΦΠΑ.**

 **Το Έργο με τίτλο ΄΄ Επέκταση – αναβάθμιση υποδομών στις οποίες παρέχονται κοινωνικές υπηρεσίες του Δήμου Καλλιθέας΄΄, θα χρηματοδοτηθεί από το Περιφερειακό Επιχειρησιακό Πρόγραμμα ‘’ΑΤΤΙΚΗ΄΄ 2014-2020, άξονα προτεραιότητας (10) ‘’Ανάπτυξη – Αναβάθμιση Στοχευμένων Κοινωνικών Υποδομών και Υποδομών Υγείας΄΄, ο οποίος συγχρηματοδοτείται από το ΕΤΠΑ.**

 **Αναλυτικά, Για τον Οργανισμό Παιδικής Αγωγής και Άθλησης «Γιάννης Γάλλος», τα υπό προμήθεια είδη, σύμφωνα με την αριθ. Πρωτ. 5652/31-8-2018 Μελέτη του, είναι τα ακόλουθα :**

* Να ορίσει τον εκπρόσωπο του στην Κοινή Επιτροπή Παρακολούθησης της Σύμβασης καθώς και τον αναπληρωτή του, καθώς και τον γραμματέα της Επιτροπής με τον αναπληρωτή του, σύμφωνα με το άρθρο 5 της παρούσας.
* Να ενημερώνει την Επιτροπή Παρακολούθησης σε ότι αυτή ζητήσει.
* Να προβαίνει στην υπογραφή της σύμβασης με τον ανάδοχο.
* Να συνεργαστεί με τον Κύριο του Έργου για τη σύνταξη του Τεχνικού Δελτίου Πράξης και την υποβολή του στην Ειδική Υπηρεσία Διαχείρισης Ε.Π. Περιφέρειας Αττικής (Ε.Υ.Δ.Ε.Π. Περιφέρειας Αττικής) και στη σύνταξη των Τεχνικών Δελτίων Υποέργων.
* Να τηρεί ως Δικαιούχος τους όρους χρηματοδότησης της απόφασης ένταξης πράξης σύμφωνα με τα οριζόμενα στο άρθρο 20 του Ν. 4314/2014 και την Υπουργική Απόφαση Συστημάτων Διαχείρισης 2014-2020, όπως ισχύουν.
* Να καταρτίζει τα τεύχη διακήρυξης των διαγωνισμών.
* Να διενεργεί τους διαγωνισμούς ( με τις κατάλληλες για τον σκοπό επιτροπές), την αξιολόγηση των προσφορών και να υπογράφει τις σχετικές συμβάσεις, σύμφωνα με τη σχετική νομοθεσία και το κανονιστικό πλαίσιο λειτουργίας του.
* Να αιτήται προέγκρισης στης οικεία διαχειριστική επιτροπή όπου προβλέπεται σύμφωνα με το ΣΔΕ και τους όρους της απόφασης ένταξης.
* Να ελέγχει ποιοτικά και ποσοτικά τα παραδοτέα και να τα παραλαμβάνει βάσει των σχετικών συμβάσεων.
* Να κοινοποιεί στον Κύριο του έργου τις αναφορές προόδου για την εξέλιξη του φυσικού και οικονομικού αντικειμένου του έργου, τις οποίες αποστέλλει στην Ειδική Υπηρεσία Διαχείρισης Ε.Π. Περιφέρειας Αττικής (Ε.Υ.Δ.Ε.Π. Περιφέρειας Αττικής).
* Να παρακολουθεί τις χρηματοροές του Έργου και πάντως σύμφωνα με το σύστημα διαχείρισης ελέγχου έργων ΕΣΠΑ.

|  |  |  |  |  |
| --- | --- | --- | --- | --- |
| **ΕΙΔΟΣ ΠΡΟΜΗΘΕΙΑΣ** | **ΑΡΙΘΜΟΣ** | **ΤΙΜΗ ΜΟΝΑΔΑΣ (€) χωρίς ΦΠΑ** | **ΤΙΜΙ ΜΟΝΑΔΑΣ (€) συμπ. ΦΠΑ** | **ΣΥΝΟΛΟ****(€)** |
| ΗΛΕΚΤΡΟΝΙΚΑ ΕΙΔΗ |  |  |  |  |
| ΗΛΕΚΤΡΟΝΙΚΟΙ ΥΠΟΛΟΓΙΣΤΙΕΣ | 10 | 669,35 | 830,00 | 8.300,00 |
| ΕΚΤΥΠΩΤΕΣ ΕΓΧΡΩΜΟΙ | 10 | 161,29 | 200,00 | 2.000,00 |
| ΦΩΤΟΤΥΠΙΚΑ ΜΗΧΑΝΗΜΑΤΑ ΕΓΧΡΩΜΑ | 2 | 443,55 | 550,00 | 1.100,00 |
| **ΕΠΙΠΛΑ** |  |  |  |  |
| ΠΑΙΔΙΚΑ ΞΥΛΙΝΑ ΤΡΑΠΕΖΑΚΙΑ | 100 | 95,97 | 119,00 | 11.900,00 |
| ΒΡΕΦΙΚΑ ΞΥΛΙΝΑ ΚΑΡΕΚΛΑΚΙΑ (ΜΕ ΔΙΣΚΟ) | 50 | 63,71 | 79,00 | 3.950,00 |
| ΒΡΕΦΙΚΑ ΞΥΛΙΝΑ ΤΡΑΠΕΖΑΚΙΑ (ΧΩΡΙΣ ΔΙΣΚΟ) | 50 | 63,71 | 79,00 | 3.950,00 |
| ΠΑΙΔΙΚΑ ΞΥΛΙΝΑ ΚΑΡΕΚΛΑΚΙΑ | 150 | 48,39 | 60,00 | 9.000,00 |
| ΠΑΙΔΙΚΑ ΡΑΝΤΖΑΚΙΑ | 50 | 48,39 | 60,00 | 3.000,00 |
| **ΗΛΕΚΤΡΙΚΑ ΕΙΔΗ** |  |  |  |  |
| ΕΠΑΓΓΕΛΜΑΤΙΚΟΙ ΦΟΥΡΝΟΙ (ΕΠΑΓΓΕΛΜΑΤΙΚΕΣ ΗΛΕΚΤΡΙΚΕΣ ΚΟΥΖΙΝΕΣ) | 5 | 1.612,90 | 2.000,00 | 10.000,00 |
| ΚΑΤΑΨΥΚΤΕΣ | 5 | 322,58 | 400,00 | 2.000,00 |
| ΕΠΑΓΓΕΛΜΑΤΙΚΑ ΨΥΓΕΙΑ | 5 | 806,45 | 1.000,00 | 5.000,00 |
| ΚΛΙΜΑΤΙΣΤΙΚΑ | 10 | 524,19 | 650,00 | 6.500,00 |
| **ΗΛΕΚΤΡΟΛΟΓΙΚΟ ΥΛΙΚΟ** |  |  |  |  |
| ΛΑΜΠΕΣ ΦΘΟΡΙΟΥ | 100 | 4,84 | 6,00 | 600,00 |
| ΙΜΑΤΙΣΜΟΣ |  |  |  |  |
| ΣΑΛΙΑΡΕΣ | 400 | 3,21 | 3,98 | 1.592,00 |
| ΛΑΒΕΤΕΣ | 400 | 2,13 | 2,64 | 1.056,00 |
| ΠΑΙΔΙΚΑ ΣΕΝΤΟΝΙΑ ΝΗΠΙΩΝ | 300 | 3,05 | 3.78 | 1.134,00 |
| ΒΡΕΦΙΚΑ ΑΔΙΑΒΡΟΧΑ ΣΕΛΤΕΔΑΚΙΑ | 200 | 3,05 | 3,78 | 756,00 |
| ΠΕΤΣΕΤΕΣ ΧΕΙΡΟΣ ΝΗΠΙΩΝ | 300 | 2,58 | 3,20 | 960,00 |
| ΠΕΤΣΕΤΕΣ ΧΕΙΡΟΣ ΚΟΥΖΙΝΑΣ | 227 | 2,58 | 3,20 | 726,04 |
| **ΠΑΙΧΝΙΔΙΑ ΕΣΩΤΕΡΙΚΟΥ ΧΩΡΟΥ** |  |  |  |  |
| ΓΩΝΙΕΣ ΑΠΑΣΧΟΛΗΣΗΣ | 30 | 201,61 | 250,00 | 7.500,00 |
|  |  |  |  |  |
|  |  |  | **ΓΕΝΙΚΟ ΣΥΝΟΛΟ** | **81.024,04** |
|  |  |  |  |  |

 Το ποσό αυτό μπορεί να αναπροσαρμοσθεί σύμφωνα με τις υποδείξεις της Κοινής Επιτροπής Παρακολούθησης με τη σύμφωνη γνώμη της Ειδικής Υπηρεσίας Διαχείρισης Ε.Π. Περιφέρειας Αττικής (Ε.Υ.Δ.Ε.Π. Περιφέρεια Αττικής), εφόσον τροποποιηθούν όπως προβλέπεται τα χρηματοδοτικά στοιχεία της πράξης.

Ο Φορέας Υλοποίησης δεν μπορεί να αναλάβει συμβατικές δεσμεύσεις έναντι τρίτων, που υπερβαίνουν το παραπάνω ποσό, χωρίς προηγούμενη έγκριση από τον Κύριο του Έργου.

**ΑΡΘΡΟ 4**

**ΔΙΑΡΚΕΙΑ**

**Η διάρκεια της παρούσας σύμβασης αρχίζει από την ημερομηνία υπογραφής της και λήγει με την ολοκλήρωση του Έργου και την παράδοση από το Δήμο Καλλιθέας στο ν.π.δ.δ. «Γιάννης Γάλλος», των υπό προμήθεια ειδών όπως αυτά αναλυτικά περιγράφονται στους αντίστοιχους πίνακες της Προγραμματικής σύμβασης.**

Η διάρκεια υλοποίησης του Έργου καθορίζεται στο ΠΑΡΑΡΤΗΜΑ Ι και οποιεσδήποτε τροποποιήσεις της που υπερβαίνουν τους 6 μήνες γίνονται μετά από σύμφωνη γνώμη της Επιτροπής Παρακολούθησης.

**ΑΡΘΡΟ 5**

**ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ**

Για την παρακολούθηση της εκτέλεσης της παρούσας σύμβασης σύμφωνα με τα οριζόμενα στην παρ. 2α του άρθρου 100 του ν. 3852/2010, συστήνεται όργανο παρακολούθησης με την επωνυμία «Κοινή Επιτροπή Παρακολούθησης», με έδρα …………………………………….

Η Κοινή Επιτροπή Παρακολούθησης αποτελείται από :

* Έναν (1) εκπρόσωπο του Κυρίου του Έργου, ο οποίος ορίζεται Πρόεδρος της Επιτροπής με τον αναπληρωτή του.
* Έναν (1) εκπρόσωπο του Φορέα Υλοποίησης με τον αναπληρωτή του και
* Έναν (1) ΄γραμματέα από τον Φορέα Υλοποίησης με τον αναπληρωτή του.

Το αργότερο εντός 15 ημερών από την έκδοση της απόφασης ένταξης της πράξης στο Ε.Π. «ΑΤΤΙΚΗ 2014-2020» , οι συμβαλλόμενοι φορείς ορίζουν τα μέλη της Κοινής Επιτροπής Παρακολούθησης.

Τα μέλη της Επιτροπής Παρακολούθησης δύναται να αντικαθίσταται μετά από απόφαση του Νόμιμου εκπροσώπου εκάστου συμβαλλόμενου και ενημέρωση των λοιπών συμβαλλόμενων μερών.

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας, η αιτιολογημένη υπόδειξη τροποποίησης της απόφασης ένταξης πράξης, η πέραν του εξαμήνου παράταση του χρονοδιαγράμματος και η επίλυση κάθε διαφοράς μεταξύ των συμβαλλομένων μενων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της.

Η Κοινή Επιτροπή Παρακολούθησης συγκαλείται από τον Πρόεδρο της . Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της.

Η Κοινή Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Τεχνική Επιτροπή», η οποία, μετά από αίτημα της Κοινής Επιτροπής Παρακολούθησης γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την υλοποίηση του Έργου, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Κοινή Επιτροπή Παρακολούθησης.

Η Κοινή Επιτροπή Παρακολούθησης συνέρχεται και συνεδριάζει μετά από αίτημα οποιουδήποτε από τα μέλη της, προκειμένου να αντιμετωπίσει προβλήματα που προκύπτουν κατά τη διάρκεια της, σε σχέση με τη συγκεκριμένη πράξη. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει οριστεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης κοινοποιούνται σε όλα τα μέλη αφού υπογραφούν.

Η Κοινή Επιτροπή Παρακολούθησης συνεδριάζει έγκυρα όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς.

Λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, καθορίζονται με αποφάσεις της.

**ΑΡΘΡΟ 6**

**ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΣΥΝΕΠΕΙΕΣ**

Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη, παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

**ΑΡΘΡΟ 7**

**ΕΥΘΥΝΗ ΦΟΡΕΑ ΥΛΟΠΟΙΗΣΗΣ**

Ο Φορέας Υλοποίησης ευθύνεται καθ’ όλη τη διάρκεια της παρούσας προγραμματικής σύμβασης έναντι του Κυρίου του Έργου για την καλή εκτέλεση των καθηκόντων του. Έναντι των τρίτων ο Φορέας Υλοποίησης ευθύνεται εις ολόκληρο από κοινού με τον Κύριο του Έργου.

**ΑΡΘΡΟ 8**

**ΕΚΠΡΟΣΩΠΗΣΗ**

Ο Φορέας Υλοποίησης εκπροσωπεί δικαστικώς και εξωδίκως τον Κύριο του Έργου έναντι των τρίτων κατά την ενάσκηση των καθηκόντων του έως τη λήξη της μεταβίβασης της αρμοδιότητας υλοποίησης.

**ΑΡΘΡΟ 9**

**ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των συμβαλλόμενων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα αρμόδια Δικαστήρια των Αθηνών.

**ΑΡΘΡΟ 10**

**ΜΕΤΑΦΟΡΑ / ΑΠΑΣΧΟΛΗΣΗ ΠΡΟΣΩΠΙΚΟΥ – ΧΡΗΣΗ ΥΠΟΔΟΜΩΝ**

Προκειμένου να διευκολυνθεί η εκτέλεση του Έργου της παρούσας σύμβασης και στο πλαίσιο των συμφωνημένων δικαιωμάτων και υποχρεώσεων των συμβαλλομένων είναι δυνατή :

Α) η απασχόληση προσωπικού του Κυρίου του Έργου στο Φορέα Υλοποίησης αποκλειστικά για τις ανάγκες του συγκεκριμένου Έργου. Το προσωπικό αυτό ορίζεται με απόφαση του αρμοδίου οργάνου του Κυρίου του Έργου, σύμφωνα με τις ισχύουσες διατάξεις.

Β) η παραχώρηση της χρήσης ακινήτων, εγκαταστάσεων, μηχανημάτων και μέσων του Κυρίου Έργου στο Φορέα Υλοποίησης.

**ΑΡΘΡΟ 11**

**ΕΙΔΙΚΟΙ ΟΡΟΙ**

**11.1 Υποκατάσταση.** Απαγορεύεται ρητώς στο Φορέα Υλοποίησης η υποκατάσταση του από τρίτο για την υλοποίηση του Έργου. Αν εκχωρήσει υποκατάσταση, τότε ο Φορέας Υλοποίησης ευθύνεται για κάθε πταίσμα του τρίτου έναντι του Κυρίου του Έργου, ενώ συγχρόνως λύεται η παρούσα από υπαιτιότητα του Φορέα Υλοποίησης.

**11.2 Πνευματικά δικαιώματα.** Όλα τα έγγραφα (σχέδια, μελέτες, στοιχεία κ.ο.κ.) που θα συνταχθούν από το Φορέα Υλοποίησης (και τους προστηθέντες και αντισυμβαλλομένους του) στο πλαίσιο εκτέλεσης της παρούσας Σύμβασης και των συμβάσεων που θα υπογράψει ο Φορέας Υλοποίησης στο πλαίσιο υλοποίησης του Έργου θα ανήκουν στην ιδιοκτησία του Κυρίου του Έργου, ο οποίος έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στον Κύριο του Έργου κατά το χρόνο παράδοσης του Έργου ή αλλιώς κατά την καθ’ οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται στον Κύριο του Έργου χωρίς την καταβολή αμοιβής.

**11.3 Εμπιστευτικότητα.** Καθ’ όλη τη διάρκεια ισχύος της σύμβασης, αλλά και μετά τη λήξη ή λύση αυτής, ο Φορέας Υλοποίησης (και οι προστηθέντες του) αναλαμβάνει την υποχρέωση να μην γνωστοποιήσει σε τρίτους, συμπεριλαμβανομένων των εκπροσώπων του ελληνικού και διεθνούς τύπου, χωρίς την προηγούμενη έγγραφη συγκατάθεση του Κυρίου του Έργου, οποιαδήποτε έγγραφα ή πληροφορίες που θα περιέλθουν σε γνώση του κατά την υλοποίηση του Έργου και την εκπλήρωση των υποχρεώσεων του.

**ΑΡΘΡΟ 12**

**ΤΕΛΙΚΕΣ ΔΙΑΤΑΞΕΙΣ**

Οποιαδήποτε τροποποίηση ή παράταση της παρούσας προγραμματικής σύμβασης γίνεται μόνο εγγράφως με κοινή συμφωνία των συμβαλλομένων μερών.

Η μη άσκηση δικαιωμάτων ή η παράληψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δε μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση.

**Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται και μονογράφεται σε τρία (3) πρωτότυπα, έλαβε δε κάθε συμβαλλόμενος από ένα και το τρίτο θα υποβληθεί στην Ειδική Υπηρεσία Διαχείρισης Ε.Π. Περιφέρειας Αττικής (Ε.Υ.Δ.Ε.Π. Περιφέρειας Αττικής)**

**ΟΙ ΣΥΜΒΑΛΛΟΜΕΝΟΙ**

**Για το Δήμο Καλλιθέας Για τον Οργανισμό Παιδικής Αγωγής και Άθλησης «Γιάννης Γάλλος»**